***,,Sveikatiados šauniausios klasės konkursas”***

**Nuostatos**

***Kovo 1 – gegužės 15d.***

Skelbiame Sveikatiados šauniausios klasės konkursą, kurio metu vyks sveikatingiausios klasės rinkimai! Nugalėtojų PRIZAS – linksmybių kupina, aktyvi bei įdomi diena su „SVEIKATIADA” visai klasei!

**I.  BENDROSIOS NUOSTATOS**

1.  Konkurso ,,Sveikatiados šauniausia klasė 2017” nuostatai reglamentuoja konkurso tikslą, organizavimą, konkurso darbų pateikimo tvarką ir sąlygas.

2.  Konkursą organizuoja VšĮ „Tikra mityba“.

3.  Konkurse gali dalyvauti bendrojo lavinimo mokyklų 1 – 5 klasių mokiniai.

4. Konkurso laikotarpis: kovo 1d. – gegužės 15d.

5.  Konkurso tikslas – išrinkti šauniausią, sveikiausią, sportiškiausią „Sveikatiados“ klasę bei skatinti vaikų fizinio aktyvumo ir sveikos mitybos įpročių vystymąsi.

**II.  KONKURSO ORGANIZAVIMAS**

**I etapas:**

***,,Mano šeimos mankšta”***

6.  Konkurso dalyviai turi nufilmuoti ir sumontuoti 2 – 3 minučių trukmės filmuką ,,Mano šeimos mankšta“. Šia aktyvia veikla turi užsiimti mokiniai kartu su savo šeimos nariais (broliai, sesės, tėveliai, seneliai)

7. Sumontuotą filmuką reikia įkelti į *Youtube kanalą*, o filmuko nuorodą kartu su dalyvio anketa (priedas Nr. 1) siųskite: [laura@sveikatiada.lt](mailto:laura@sveikatiada.lt).

8. Filmukai bus patalpinti programos „Sveikatiada“ facebook puslapyje, kur mokyklos, jų bendruomenės nariai bus kviečiamos aktyviai balsuoti ir išrinkti geriausias mankštas.

9.  Viena klasė gali pateikti tik vieną filmuką.

10. Nugalėtojai bus išrenkami vertinant facebook „like“ skaičių ir komisijos vertinimus. Komisijos nariai, vertindami video, jam skirs nuo 1 iki 10 taškų. Komisijos balas sudaro 50%, o „patinka” (like) mygtuko paspaudimai Facebook puslapyje – kitą 50% konkursinio balo.

11. Konkurso komisija vertins:

* atitikimą konkurso nuostatoms;
* pademonstruotą kūrybiškumą;
* video kokybę ir originalumą;
* video filmuke dalyvaujančių žmonių skaičius.

12. Konkursui video filmukus siųskite iki 2017 m. balandžio 5 dienos.

13. I etapolaimėtojai bus paskelbti 2017 m. balandžio 10 dieną interneto tinklapyje [www.sveikatiada.lt](http://www.sveikatiada.lt) ir „Sveikatiados“ facebook paskyroje. Konkurso dalyviai taip pat bus informuoti asmeniškai registracijos metu nurodytu elektroniniu paštu.

14. Į antrąjį etapą patenka visos klasės dalyvės, sukūrusios po filmuką, o 3 geriausios klasės bus apdovanotos specialiais rėmėjų prizais.

***II etapas:***

***,,Mano klasės sveikiausias patiekalas”***

15.  Konkurso dalyviai turi paruošti klasės sveikiausio patiekalo pristatymą Power Point formatu.

16. Paruoštą projektą siųskite el. paštu: [laura@sveikatiada.lt](mailto:laura@sveikatiada.lt)

17.  Viena klasė gali pateikti tik vieną pristatymą.

18. Komisijos nariai išrinks 3 prizinių vietų laimėtojus. Vertindami projektą, jam skirs nuo 1 iki 10 taškų. Konkurso komisija vertins:

* atitikimą konkurso nuostatoms;
* pristatymo patrauklumą;
* pristatomo patiekalo naudingumą sveikatai.

19. Konkursui pristatymus siųskite iki 2017 m. gegužės 1 dienos.

20. Pagrindinio etapolaimėtojai bus paskelbti 2017 m. gegužės 6 dieną interneto tinklapyje [www.sveikatiada.lt](http://www.sveikatiada.lt) ir facebook paskyroje. Konkurso dalyviai taip pat bus informuoti asmeniškai registracijos metu nurodytu elektroniniu paštu.

21. Pirmosios vietos laimėtojai bus apdovanoti pačiu šauniausiu prizu – diena su ,,Sveikiatiada“!

22. Jei prizų laimėtojai nurodė neteisingus kontaktinius duomenis ir su jais nepavyksta susisiekti per 5 darbo dienas nuo laimėtojo paskelbimo datos, išrenkama kita klasė ir jai atitenka prizas.

23. Klasės nugalėtojos kelionės išlaidos, susijusios su pagrindinio prizo atsiėmimu, neatlyginamos.

24. Žaidimo dalyvis vadovaujasi žaidimo taisyklėmis, nurodytomis interneto tinklapyje www.sveikatiada.lt. Konkurso taisyklės privalomos visiems konkurso dalyviams. Organizatorius pasilieka teisę jas keisti žaidimo eigoje be išankstinio pranešimo.

25. Žaidimo organizatorius turi teisę vienašališkai nutraukti žaidimo vykdymą dėl nenugalimos jėgos poveikio padarytų pažeidimų, apie tai nedelsiant paskelbęs interneto tinklapyje.

26. Organizatorius neatsako už internetinio ryšio trikdžius. Atsiradus techniniams nesklandumams, keliantiems kliūtis organizuojamo žaidimo vykdymui, organizatorius deda visas galimas pastangas kuo greičiau jas pašalinti.

27.  Konkurso dalyviai, siųsdami video filmuką, pristatymą ar kitą pateiktį sutinka, kad jų kūrybiniai darbai būtų naudojami vykdant švietėjišką sporto ir sveikos gyvensenos propagavimo veiklą publikuojami viešai visuomenės informavimo priemonėmis (projekto tinklapyje www.sveikatiada.lt, Facebook puslapyje,“ ir kt.).

**Kviečiame mokyklas registruotis ir aktyviai dalyvauti konkurse!**

Priedas Nr.1

***,,Sveikatiados šauniausios klasės konkursas”***

**Dalyvaujančios klasės anketa**

|  |  |
| --- | --- |
| ***Mokyklos pavadinimas:*** |  |
| ***Projekte dalyvaujanti klasė (pvz.: 3A, 5B):*** |  |
| ***Mokinių skaičius klasėje:*** |  |
| ***Mokytojo kontaktinė informacija – telefonas ir el. paštas.*** |  |
| ***Ar ankstesniais metais dalyvavote konkurse?*** |  |
| ***Trumpas filmuko aprašymas:*** |  |

Užpildyta paraišką siųsti el. paštu [laura@sveikatiada.lt](mailto:laura@sveikatiada.lt)